ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΑ ΔΙΑΤΑΓΜΑΤΑ 

139. Ίδρυση Ενορίας του Ενοριακού Ναού ΑΓΙΟΝ ΠΑ¬ 

ΝΤΩΝ στην περιοχή Αγίων Πάντων Κορωπίου Ατ¬ 
τικής της Ιεράς Μητροπόλεως Μεσογαίας και 
Λαυρεωτικής.. 1 

140. Οργάνωση - λειτουργία Προγράμματος Ψυχολο¬ 
γίας στο Τμήμα Φιλοσοφίας, Παιδαγωγικής και 
Ψυχολογίας της Φιλοσοφικής Σχολής του Εθνι¬ 
κού και Καποδιστριακού Πανεπιστημίου Αθη¬ 


νών. 2 

141. Ηθικές αμοιβές διαμνημονεύσεων αξιωματικών 

της Ελληνικής Αστυνομίας. 3 

142. Σύσταση θέσης υποδιευθυντή στη Διεύθυνση 

Κρατικής Ασφάλειας του Υπουργείου Δημόσιας 
Τάξης και καθήκοντα αυτού . 4 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Εισφορά της Ελλάδος στο Ευρωπαϊκά Δίκτυο Συνεργα¬ 
σίας για νέες και ανανεώσιμες πηγές ενέργειας 
στη Γεωργία στα πλαίσια του Ρ.Α.Ο., για το έτος 
1993 . 5 

• 

Παράταση της προθεσμίας που ορίσθηκε με την αριθ. 
126/21.12.1984 Πράξη του Υπουργικού Συμ¬ 
βουλίου, για την ολοκλήρωση κατασκευής της 
ξενοδοχειακής μονάδας στο αγρόκτημα Λεβέ¬ 
ντη, Κοινότητας Πολυμύλου Ν. Κοζάνης από 
τους Νικόλαο και Αικατερίνη θεοδωρίδη . 6 

Έγκριση μίσθωσης κύριας άγονης ακτοπλοϊκής γραμ¬ 
μής που συνδέει τη Ρόδο με τον Πειραιά και συ¬ 
γκεκριμένα της γραμμής Ρόδου - Μεγίστης - Ρό¬ 
δου. 7 


(1) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 139 
Ίδρυση Ενορίας του Ενοριακού Ναού ΑΓΙΩΝ ΠΑΝΤΩΝ 
στην περιοχή Αγίων Πάντων Κορωπίου Αττικής της Ιε¬ 
ράς Μητροπόλεως Μεσογαίας και Λαυρεωτικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παράγραφος 2 του Ν. 590/77 «περί του 
Καταστατικού Χάρτου της Εκκλησίας της Ελλάδας» (Α' 
146) σε συνδυασμό με τα άρθρα 2 και 3 του 8/79 Κανονι¬ 
σμούς της Ιεράς Συνόδου της Εκκλησίας της Ελλάδος 
«Περί Ναών και Ενοριών» (Α' 1/80). 

2. Το άρθρο 29Α του Ν. 1558/1985, όπως προστέθηκε 
με το άρθρο 27 του Ν. 2081/1992 (Α' 154). 

3. Τη σύμφωνη γνώμη του Μητροπολιτικού Συμβουλίου 
της Ιεράς Μητροπόλεως Μεσογαίας και Λαυρεωτικής, 
που περιλαμβάνεται στην αριθ. 423/1992 απόφασή του. 

4. Την αριθ. 316/1992 γνωμοδότηση του Δημοτικού 
Συμβουλίου Κρωπίας. 

5. Την αριθ. Α1/640/93 βεβαίωση του Υπουργείου 
Εθνικής Παιδείας και θρησκευμάτων, από την οποία προ¬ 
κύπτει η μη πρόκληση δαπάνης από την έκδοση του παρό¬ 
ντος διατάγματος εις βάρος του Κρατικού Προϋπολογι¬ 
σμού. 

6. Την αριθ. 153/93 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού «ΑΓΙΩΝ ΠΑ¬ 
ΝΤΩΝ» στην περιοχή Αγίων Πάντων Κορωπίου Αττικής 
της Ιεράς Μητροπόλεως Μεσογαίας και Λαυρεωτικής. 


Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙ ΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 140 
Οργάνωση - λειτουργία Προγράμματος Ψυχολογίας στο 

Τμήμα Φιλοσοφίας, Παιδαγωγικής και Ψυχολογίας της 

Φιλοσοφικής Σχολής του Εθνικού και Καποδιστριακοΰ 

Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 6 παρ. 2 του Ν. 1268/ 
1982 (Α' 87), όπως συμπληρώθηκε μεταγενέστερα με τα 
άρθρα 48 παρ. 1 (ε) του Ν. 1404/1983 (Α' 173) και 28 
παρ. 24 του Ν. 2083/1992 (Α' 159), β) του άρθρου 70 
παρ. 12 του 1566/1985 (Α' 167). 

2. Τις διατάξεις του άρθρου 29 Α' του Ν. 1558/1985, 
όπως αυτό προστέθηκε με το άρθρο 27 του Ν. 2081 /1991 
(Α' 154). 

3. Τη γνώμη της Γενικής Συνέλευσης του Τμήματος Φι¬ 
λοσοφίας, Παιδαγωγικής και Ψυχολογίας της Φιλοσοφι¬ 
κής Σχολής του Εθνικού και Καποδιστριακοΰ Πανεπιστη¬ 
μίου Αθηνών (συνερίαση 4.11.1992). 

4. Το έγγραφο του Υπουργείου Εθνικής Παιδείας και 
θρησκευμάτων Β1/667/25.11.1992, με το οποίο ζητή¬ 
θηκε να διατυπώσει τη γνώμη του το Συμβούλιο Ανωτάτης 
Παιδείας και ότι έχει παρέλθει άπρακτη η προθεσμία που 
ορίζουν οι διατάξεις του άρθρου 50 παρ. 3 του Ν. 1268/ 
1982, χωρίς να έχει διατυπώσει τη γνώμη του. 

5. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του κρατικού προϋ¬ 
πολογισμού γιατί δεν πρόκειται να αυξηθεί ο συνολικός 
αριθμός εισακτέων στα δύο προγράμματα του Τμήματος 
σε σχέση με αυτόν που ήδη εισάγεται στο λειτουργούν 
πρόγραμμα. 

6. Την αριθ. 159/1993 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Αρθρο 1 

1. Το Τμήμα Φιλοσοφίας, Παιδαγωγικής και Ψυχολογίας 
της Φιλοσοφικής Σχολής του Πανεπιστημίου Αθηνών ορ¬ 
γανώνει και λειτουργεί από το ακαδημαϊκό έτος 1993 - 
1994, εκτός του ήδη λειτουργούντος ενιαίου Προγράμμα¬ 
τος, Πρόγραμμα Ψυχολογίας, κατά την έννοια του άρθρου 
28 παρ. 24 του Ν. 2083/1992. 

2. Το πρόγραμμα Ψυχολογίας έχει ως σκοπό την εκπαί¬ 
δευση Ψυχολόγων, ικανών να εργαστούν στην έρευνα, 
στη διδασκαλία και στις πρακτικές εφαρμογές της Ψυχο¬ 
λογίας. Επιπλέον, το πρόγραμμα Ψυχολογίας έχει ως 
σκοπό, ομού μετά του Τομέα Ψυχολογίας, τα ακόλουθα: 
α) Την καλλιέργεια και την προαγωγή της έρευνας, της δι¬ 


δασκαλίας και των πρακτικών εφαρμογών της επιστήμης 
της ψυχολογίας, β) τη διάδοση και την αξιοποίηση της τε¬ 
κμηριωμένης γνώσης της ψυχολογίας και γ) την παροχή 
της ψυχολογικής κατάρτισης στους φοιτητές και στους 
πτυχιούχους των καθηγητικών Τμημάτων των Πανεπιστη¬ 
μίων. 

3. Το πρόγραμμα Ψυχολογίας οδηγεί στη χορήγηση από 
το Τμήμα πτυχίου Ψυχολογίας, το οποίο θεωρείται ως 
προς κάθε συνέπεια αντίστοιχο και ισότιμο με το πτυχίο 
των Τμημάτων Ψυχολογίας των Α.Ε.Ι. 

4. Το πτυχίο του προγράμματος Ψυχολογίας δύναται να 
προσδιορίζεται από τις ειδικεύσεις - κατευθύνσεις: α) 
Εξελικτική Ψυχολογία ή εναλλακτικά, Σχολική Ψυχολογία, 
β) Κοινωνική Ψυχολογία ή εναλλακτικά, Οργανωτική Ψυ¬ 
χολογία και γ) Ψυχολογία της Προσωπικότητας ή εναλλα¬ 
κτικά, Κλινική Ψυχολογία. 

5. Το Πρόγραμμα σπουδών και ο χρόνος έναρξης λει¬ 
τουργίας κάθε ειδίκευσης - κατεύθυνσης, καθώς και η 
προθεσμία εντός της οποίας πρέπει να γίνεται η δήλωση 
προτίμησης των φοιτητών, ορίζονται με απόφαση της Γ ε¬ 
νικής Συνέλευσης του Τμήματος. Σε περίπτωση που φοι¬ 
τητής δεν υποβάλει δήλωση προτίμησης, αποφασίζει η 
Γενική Συνέλευση για την ειδίκευση - κατεύθυνση που θα 
ακολουθήσει. 

6. Η ελάχιστη διάρκεια σπουδών του προγράμματος Ψυ¬ 
χολογίας ορίζεται σε οκτώ (8) εξάμηνα. 

7. Το συντονισμό της λειτουργίας του προγράμματος 
Ψυχολογίας έχει ο Τομέας Ψυχολογίας. Όλες οι αποφά¬ 
σεις της Γενικής Συνέλευσης, του Διοικητικού Συμβουλίου 
ή άλλου συλλογικού οργάνου του Τμήματος, οι οποίες 
αφορούν τη λειτουργία του προγράμματος Ψυχολογίας, 
λαμβάνονται με πρόταση του Τομέα Ψυχολογίας. Οι απο¬ 
φάσεις αυτές παραπέμπονται στην Κοσμητεία της Φιλο¬ 
σοφικής Σχολής, αν τούτο ζητηθεί από τον Τομέα Ψυχο¬ 
λογίας. 

Άρθρο 2 

1. Ο αριθμός των εισακτέων στο πρόγραμμα Ψυχολο¬ 
γίας ορίζεται χωριστά, σύμφωνα με τις διατάξεις που ισχύ¬ 
ουν για τα Τμήματα Ψυχολογίας. 

2. Ομοίως και για τις μετεγγραφές και κατατάξεις στο 
Τμήμα για το πρόγραμμα Ψυχολογίας εφαρμόζονται ανα- 
λόγως οι διατάξεις της κείμενης νομοθεσίας. Ο αριθμός 
των μετεγγραφομένων και κατατασσομένων στο Τμήμα 
για το Πρόγραμμα Ψυχολογίας, στις περιπτώσεις που η 
κείμενη νομοθεσία αναφέρεται σε ποσοστό του αριθμού 
των εισακτέων, υπολογίζεται με βάση τον αριθμό των ει¬ 
σακτέων στο πρόγραμμα Ψυχολογίας. 

Άρθρο 3 

Μεταβατικές διατάξεις 

1. α) Φοιτητές του Τμήματος Φιλοσοφίας, Παιδαγωγικής 
και Ψυχολογίας, οι οποίοι παρακολουθούν το ήδη λειτουρ¬ 
γούν ενιαίο πρόγραμμα και έχουν επιλέξει την ειδίκευση 
ψυχολογίας, δύνανται να καταταγούν στο πρόγραμμα ψυ¬ 
χολογίας, ύστερα από αίτησή τους που υποβάλλεται το 
αργότερο μέσα σε δύο (2) μήνες από την έναρξη του ακα¬ 
δημαϊκού έτους 1993 - 1994 και απόφαση της Γενικής 
Συνέλευσης του Τμήματος. Η σχετική διαδικασία ολοκλη¬ 
ρώνεται μέσα σε ένα μήνα από τη λήξη του χρόνου υποβο¬ 
λής της αίτησης. 

Β) Οι φοιτητές, που κατατάσσονται στο πρόγραμμα ψυ- 

χολογίας για να λάβουν το πτυχίο του προγράμματος αυ¬ 
τού, οφείλουν να φοιτήσουν τόσα εξάμηνα όσα υπολείπο¬ 
νται για τη συμπλήρωση του ελάχιστου χρόνου φοίτησης, 
σύμφωνα με την παρ. 6 του προηγουμένου άρθρου και να 
παρακολουθήσουν και εξεταστούν με επιτυχία τα μαθή¬ 
ματα του προγράμματος σπουδών, πλην αυτών για τα 
οποία η Γενική Συνέλευση κρίνει ότι τα έχουν διδαχθεί και 
εξετασθεί με επιτυχία, τα οποία και κατοχυρώνονται. 

2. Ο αριθμός εισακτέων στο πρόγραμμα ψυχολογίας για 
το ακαδημαϊκό έτος 1993 - 1994 ορίζεται από τη Σύ¬ 
γκλητο με κατανομή του αριθμού εισακτέων που έχει ορι¬ 
στεί στο Τμήμα Φιλοσοφίας, Παιδαγωγικής και Ψυχολο¬ 
γίας με την απόφαση του Υπουργού Εθνικής Παιδείας και 
θρησκευμάτων αριθ. Β3/961/1993 (Β’ 199). 

Για την κατανομή εφαρμόζονται αναλόγως οι διατάξεις 
του άρθρου 80 παρ. 8 του Ν. 1566/1985. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 


Αθήνα, 12 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙ ΑΣ 


-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 141 
Ηθικές αμοιβές διαμνημονεύσεων αξιωματικών της Ελλη¬ 
νικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 39 παράγραφος 1 και 2 και 53 παράγρα¬ 
φος 1 του Ν. 1481 /1984 «Οργανισμός Υπουργείου Δημό¬ 
σιας Τάξης» (Α’ 152). 

β. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α* 51). 

γ. Του άρθρου 27 του Ν. 2081/1992 (Α' 154), με το 
οποίο προστέθηκε άρθρο 29Α στο Ν. 1558/1985. 

2. Το γεγονός ότι από τις διατάξεις του παρόντος δια¬ 
τάγματος προκύπτει δαπάνη σε βάρος του κρατικού προϋ¬ 
πολογισμού ύψους 4.474.000 δρχ. για το έτος 1993, η 
οποία δεν έχει προβλεφθεί στον κρατικό προϋπολογισμό, 
μπορεί όμως να αντιμετωπισθεί από τις πιστώσεις των 
Κ.Α.Σ. 1112, 1113 και 1235 του Ε.Φ. 43-210 του προϋ¬ 
πολογισμού εξόδων της Ελληνικής Αστυνομίας. 

3. Την υπ’ αριθ. 154/1993 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 


Αρθρο 1 

Κατηγορίες διαμνημονεύσεων. 

1. Στους αξιωματικούς της Ελληνικής Αστυνομίας από 
του βαθμού του Αστυνόμου Β’ και άνω απονέμονται, ως 
ηθική αμοιβή λόγω ευδοκίμου υπηρεσίας σε ορισμένες 
θέσεις, οι εξής διαμνημονεύσεις: 


α. Αρχηγίας, 
β. Αξίας και τιμής, 
γ. Ευδοκίμου Διοικήσεως. 
δ. Ευδοκίμου Επιτελικής Υπηρεσίας και 
ε. Ευδοκίμου Υπηρεσίας αξιωματικού Ειδικών Καθηκό¬ 
ντων. 

2. Τα μετάλλια των διαμνημονεύσεων του παρόντος 
έπονται των παρασήμων Αριστείας (Ν. 106/1975 (ΦΕΚ Α’ 
171), των Στρατιωτικών μεταλλίων που απονέμονται στο 
αστυνομικό προσωπικό (Ν.Δ. 376/1974 ΦΕΚ Α’ 98) και 
των μεταλλίων που απονέμονται σύμφωνα με τις διατάξεις 
του Π.Δ. 622/1985 (ΦΕΚ Α’ 231), όπως αυτά ισχύουν 
κάθε φορά. 

Τα ξένα μετάλλια έπονται των ελληνικών παρασήμων 
και μεταλλίων. 


Άρθρο 2 

Διακρίσεις διαμνημονεύσεων - Δικαιούχοι. 

1. Οι τάξεις των διαμνημονεύσεων του προηγουμένου 
άρθρου και οι αξιωματικοί στους οποίους απονέμονται κα¬ 
θορίζονται ως ακολούθως: 

α. Αρχηγίας. 

Η διαμνημόνευση αυτή είναι μιας τάξεως και απονέμε- 
ται στον Αρχηγό της Ελληνικής Αστυνομίας μετά την ανά¬ 
ληψη των καθηκόντων του. 

β. Αξίας και Τιμής. 

Η διαμνημόνευση αυτή είναι τριών τάξεων (Α, Β και Γ) 
και απονέμεται ως ακολούθως: 

Η Α’ τάξεως απονέμεται στους Υπαρχηγούς της Ελληνι¬ 
κής Αστυνομίας μετά την ανάληψη των καθηκόντων τους. 

Η Β’ τάξεως απονέμεται στους Υποστρατήγους γενικών 
και ειδικών καθηκόντων, μετά τρίμηνη ευδόκιμη υπηρεσία 
σε θέσεις του βαθμού τους. 

Γ’ τάξεως απονέμεται στους Ταξιάρχους γενικών και ει¬ 
δικών καθηκόντων, μετά εξάμηνη ευδόκιμη υπηρεσία σε 
θέσεις του βαθμού τους. 

γ. Ευδοκίμου Διοικήσεως. 

Η διαμνημόνευση αυτή είναι τριών τάξεων (Α, Β και Γ) 
και απονέμεται ως ακολούθως: 

Η Α’ τάξεως απονέμεται στους Αστυνομικούς Διευθυ¬ 
ντές, που υπηρέτησαν ευδόκιμα επί έξι μήνες ως διευθυ¬ 
ντές Αστυνομικών Διευθύνσεων ή Διευθύνσεων Αστυνο¬ 
μίας ή ισοτίμων Υπηρεσιών. 

Η Β’ τάξεως απονέμεται στους Αστυνομικούς Διευθυ¬ 
ντές και Αστυνομικούς Υποδιευθυντές, που υπηρέτησαν 
ευδόκιμα επί ένα έτος σε αμφότερους τους βαθμούς ως 
διευθυντές Αστυνομικών Υποδιευθύνσεων ή ισοτίμων 
Υπηρεσιών ή Υποδιευθυντές σε Υπηρεσίες του προηγου¬ 
μένου εδαφίου. 

Η Γ’ τάξεως απονέμεται στους Αστυνομικούς Υποδιευ¬ 
θυντές και Αστυνόμους Α’, που υπηρέτησαν ευδόκιμα επί 
τρία έτη συνολικά στους ανωτέρω βαθμούς και στο βαθμό 
του Αστυνόμου Β’, ως διοικητές Αστυνομικών Τμημάτων ή 
ισοτίμων Υπηρεσιών, καθώς και στους Αστυνόμους Β’ που 
υπηρέτησαν ευδόκιμα επί πέντε έτη συνολικά στο βαθμό 
τους και στο βαθμό του Υπαστυνόμου Α’, εκ των οποίων 
δύο τουλάχιστον στο βαθμό τους, ως διοικητές των ανω¬ 
τέρω Υπηρεσιών. 

δ. Ευδοκίμου Επιτελικής Υπηρεσίας. 

Η διαμνημόνευση αυτή διακρίνεται σε τρεις τάξεις (Α', 
Β’, και Γ’) και απονέμεται ως ακολούθως: 

Η Α’ τάξεως απονέμεται στους Αστυνομικούς Διευθυ- 

ντές, που υπηρέτησαν ευδόκιμα επί ένα έτος ως διευθυ¬ 
ντές Διευθύνσεων των Κλάδων του Υπουργείου Δημόσιας 
Τάξης. 

Η Β’ τάξεως απονέμεται στους Αστυνομικούς Διευθυ¬ 
ντές και Αστυνομικούς Υποδιευθυντές, που υπηρέτησαν 
ευδόκιμα επί ένα έτος συνολικά σε αμφοτέρους τους βαθ¬ 
μούς, ως Τμηματάρχες των Διευθύνσεων του προηγουμέ¬ 
νου εδαφίου. 

Η Π τάξεως απονέμεται στους Αστυνομικούς Υποδιευ¬ 
θυντές και Αστυνόμους Α’, που υπηρέτησαν ευδόκιμα επί 
τρία έτη συνολικά στους ανωτέρω βαθμούς και το βαθμό 
του Αστυνόμου Β’, ως επιτελείς στις Διευθύνσεις του 
προηγουμένου εδαφίου, καθώς και στους Αστυνόμους Β’, 
που υπηρέτησαν ευδόκιμα επί πέντε έτη συνολικά στο 
βαθμό τους και το βαθμό του Υπαστυνόμου Α’, εκ των 
οποίων δύο τουλάχιστον στο βαθμό τους, ως επιτελείς 
στις ίδιες Διευθύνσεις. 

ε. Ευδόκιμου Υπηρεσίας Αξιωματικού Ειδικών Καθηκό¬ 
ντων. 

Η διαμνημόνευση αυτή διακρίνεται σε τρεις τάξεις (Α’, 
Β’ και Γ’) και απονέμεται σε αξιωματικούς Ειδικών Καθη¬ 
κόντων ως ακολούθως: 

Η Α’ τάξεως απονέμεται στους Αστυνομικούς Διευθυ¬ 
ντές, ή Β’ τάξεως στους Αστυνομικούς Υποδιευθυντές και 
Γ’ τάξεως στους Αστυνόμους Α’, που συμπλήρωσαν οι 
πρώτοι δύο και οι λοιποί τρία έτη ευδόκιμης υπηρεσίας 
στο βαθμό τους. 

2. Όσοι υπάγονται στις διατάξεις των εδαφίων γ’, δ’ και 
ε’ της προηγούμενης παραγράφου για την απονομή των 
διαμνημονεύσεων απαιτείται επί πλέον: 

α. Να έχουν αξιολογηθεί με γενικό χαρακτηρισμό, του¬ 
λάχιστον λίαν καλώς στις εκθέσεις ικανότητας των τελευ¬ 
ταίων 3 ετών. 

β. Να έχουν κριθεί ευμενώς από τα αρμόδια Υπηρε¬ 
σιακά Συμβούλια κατά την τελευταία κρίση. 

3. Η διαμνημόνευση της Αρχηγίας προηγείται στην ιε¬ 
ραρχική τάξη των λοιπών και έπεται η διαμνημόνευση της 
Αξίας και Τιμής. Οι λοιπές διαμνημονεύσεις είναι ισότιμες 
μεταξύ τους. 

Αρθρο 3 

Περιγραφή μεταλλίων - Ταινιών 

1. Το μετάλλιο της διαμνημόνευσης της Αρχηγίας είναι 
κατασκευασμένο από επιχρυσωμένο ορείχαλκο και έχει το 
σχήμα του εμβλήματος του Σώματος, ενώ στο άνω τμήμα 
καταλλήγει σε οριζόντια ανάρτηση, μέσω της οποίας διέρ¬ 
χεται η ταινία. Το μέγιστο ύψος του είναι 40 χιλιοστά και το 
πλάτος του 35 χιλιοστά. Στο μεσαίο τμήμα της κυρίας 
όψης, φέρει ανάγλυφη απεικόνιση του προστάτου της Ελ- 
λικής Αστυνομίας Αγίου Αρτεμίου και περιμετρικά ανά¬ 
γλυφη απεικόνιση μαιάνδρου. Στο άνω μέρος και κάτω 
από το μαίανδρο αναγράφονται ανάγλυφα και συμμετρικά 
οι λέξεις «ΕΛΛΗΝΙΚΗ ΑΣΤΥΝΟΜΙΑ». Στο κάτω μέρος και 
πάνω από το μαίανδρο αναγράφονται ανάγλυφα με βυζα¬ 
ντινή γραφή οι λέξεις «Άγιος Αρτέμιος». 

Η ταινία του μεταλλίου είναι μεταξωτή, κυματοειδής, 
πλάτους 35 χιλιοστών, χρώματος λευκού και εκατέρωθεν 
στα άκρα φέρει λωρίδες χρώματος γαλάζιου ανοικτού, 
πλάτους 5 χιλιοστών. Στη διεμβολή των χιτωνίων προσαρ- 
τάται επίχρυση σμικρογραφία του εμβλήματος του Σώμα¬ 
τος. 

2. Το μετάλλιο της διαμνημόνευσης Αξίας και Τιμής εί¬ 


ναι κατασκευασμένο από ορείχαλκο, έχει σχήμα κύκλου, 
διαμέτρου 35 χιλιοστών και στο άνω μέρος καταλήγει σε 
οριζόντια ανάρτηση, μέσω της οποίας διέρχεται η ταινία. 
Το Α' τάξεως είναι επιχρυσωμένο, το Β’ τάξεως επαργυ¬ 
ρωμένο και το Γ’ τάξεως ορειχάλινο. Στο μεσαίο τμήμα της 
κύριας όψης απεικονίζεται, προφίλ, η κεφαλή του μεγά¬ 
λου Αλεξάνδρου, αριστερά δε και δεξιά της κεφαλής ανα¬ 
γράφονται ανάγλυφα σε αρχαία γραφή οι λέξεις «ΑΞΙΑ 
ΤΙΜΗ». 

Η ταινία του μεταλλίου είναι μεταξωτή, κυματοειδής, 
πλάτους 35 χιλιοστών και διαιρείται σε επτά ισομερείς λω¬ 
ρίδες των πέντε χιλιοστών, χρώματος, εναλλάξ, από τα 
αριστερά προς τα δεξιά, μπλε σκούρου και πορτοκαλί. Η 
τάξη της διαμνημόνευσης υποδηλώνεται με την προσάρ¬ 
τηση στη διεμβολή του χιτωνίου επίχρυσου ή επάργυρου ή 
ορειχάλκινου εξάκτινου αστερίσκου. 

3. Το μετάλλιο της διαμνημόνευσης Ευδόκιμου Διοική- 
σεως είναι κατασκευασμένο από ορείχαλκο, έχει σχήμα 
κύκλου, διαμέτρου 35 χιλιοστών και στο άνω μέρος κατα¬ 
λήγει σε κυκλική ανάρτηση, μέσω της οποίας διέρχεται η 
ταινία. 

Το μετάλλιο Α’ τάξεως είναι επιχρυσωμένο, το Β’ τά¬ 
ξεως επαργυρωμένο και το Γ’ τάξεως ορειχάλκινο. Στο με¬ 
σαίο τμήμα της κύριας όψης απεικονίζεταιη μορφή του 
Θεμιστοκλή και περιμετρικά φέρει ανάγλυφο δάφνινο 
στεφάνι. Η ταινία του μεταλλίου είναι μεταξωτή κυματοει¬ 
δής, πλάτους 35 χιλιοστών και διαιρείται σε πέντε ισομε- 
ρείς λωρίδες των επτά χιλιοστών, χρώματος, εναλλάξ, από 
τα αριστερά προς τα δεξιά, βαθύ κίτρινου και μαύρου. Η 
τάξη της διαμνημόνευσης υποδηλώνεται με την προσάρ¬ 
τηση στη διεμβολή του χιτωνίου επίχρυσου ή επάργυρου ή 
ορειχάλκινου δάφνινου στεφανιού. 

4. Το μετάλλιο της διαμνημόνευσης ευδόκιμου Επιτελι¬ 
κής Υπηρεσίας είναι κατασκευασμένο από ορείχαλκο, 
έχει σχήμα κύκλου, διαμέτρου 35 χιλιοστών και στο άνω 
μέρος καταλήγει σε κυκλική ανάρτηση, μέσω της οποίας 
διέρχεται η ταινία. Το Α’ τάξεως είναι επιχρυσωμένο, το Β’ 
τάξεως επαργυρωμένο και το Γ’ τάξεως ορειχάλκινο. 

Στο μεσαίο τμήμα της κυρίας όψης φέρει, προφίλ, τη 
μορφή της θεάς Αθηνάς με περικεφαλαία, δεξιά δε και 
αριστερά φέρει ανάγλυφους κλάδους ελαίας, με ενωμένα 
τα κάτω άκρα τους. Η ταινία του μεταλλίου είναι μεταξωτή 
κυματοειδής, πλάτους 35 χιλιοστών και διαιρείται σε πέ¬ 
ντε ισομερείς λωρίδες των επτά χιλιοστών, χρώματος, 
εναλλάξ, από τα αριστερά προς τα δεξιά, μώβ και λευκού. 
Η τάξη του μεταλλίου υποδηλώνεται με την προσάρτιση 
στη διεμβολή του χιτωνίου επίχρυσου, επάργυρου ή χάλκι¬ 
νου συμπλέγματος ενός ζυγού με κλάδο ελαίας. 

5. Το μετάλλιο της διαμνημόνευσης Ευδόκιμου Υπηρε¬ 
σίας Αξιωματικού Ειδικών Καθηκόντων είναι κατασκευα¬ 
σμένο από ορείχαλκο, έχει σχήμα κύκλου, διαμέτρου 35 
χιλιοστών και στο άνω μέρος καταλήγει σε κυκλική ανάρ¬ 
τηση, μέσω της οποίας διέρχεται η ταινία. Το Α’ τάξεως εί¬ 
ναι επιχρυσωμένο, το Β’ τάξεως επαργυρωμένο και το Γ' 
τάξεως ορειχάλκινο. Στο μεσαίο Τμήμα της κύριας όψης 
απεικονίζεται η μορφή του Αριστοτέλη, αριστερά δε και 
δεξιά φέρει ανάγλυφους κλάδους ελαίας, με ενωμένα τα 
κάτω άκρα τους. Η ταινία του μεταλλίου είναι μεταξωτή, 
κυματοειδής, πλάτους 35 χιλιοστών και διαιρείται σε επτά 
ισομερείς λωρίδες των πέντε χιλιοστών, χρώματος, εναλ¬ 
λάξ, από τα αριστερά προς τα δεξιά μπορντώ και λευκού. Η 
τάξη της διαμνημόνευσης υποδηλώνεται με την προσάρ- 

τηση στη διεμβολή του χιτωνίου επίχρυσου, επάργυρου ή 
χάλκινου πεντάκτινου αστερίσκου. 

Αρθρο 4 

Διπλώματα μεταλλίων διαμνημονεύσεων 

1. Η απονομή των μεταλλίων συνοδεύεται και από δί¬ 
πλωμα που έχει σχήμα ορθογωνίου παραλληλογράμμου, 
διαστάσεων τριακοσίων εικοσιπέντε, επί διακοσίων εικο- 
σιπέντε (325 χ 225) χιλιοστών του μέτρου. 

Στις διαστάσεις αυτές περιλαμβάνονται και οι λευκές 
λωρίδες, που είναι περιμετρικά του μαιάνδρου. Το πλάτος 
των λευκών λωρίδων είναι 25 χιλιοστά για το πάνω και 
κάτω μέρος και 20 χιλιοστά για δεξιά και αριστερά του δι¬ 
πλώματος. Το πλάτους του μαιάνδρου είναι 8 χιλιοστά. 
Εξωτερικά του μαιάνδρου τοποθετείται λωρίδα χρώματος 
θαλασσί, πλάτους 8 χιλιοστών. 

2. Το δίπλωμα σε καθεμιά από τις τέσσερις (4) γωνίες 
του έχει, μέσα σε κύκλο, διαμέτρου 35 χιλιοστών το έμ¬ 
βλημα της Ελληνικής Δημοκρατίας. Οι τέσσερις κύκλοι 
συνδέονται μεταξύ τους με μαίανδρο. 

3. Στο άνω μέρος του διπλώματος και κάτω από το 
μαίανδρο τοποθετούνται δύο κλάδοι ελαίας, με ενωμένα 
τα κάτω άκρα τους το κέντρο. 

4. Κάτω από το κέντρο του άνω μαιάνδρου τοποθετείται 
κάθετα η ταινία του μεταλλίου, η οποία διέρχεται από το 
σημείο όπου ενώνονται οι δύο κλάδοι ελαίας και καταλήγει 
στο μετάλλιο, κατά περίπτωση, το οποίο είναι σε ζωγρα¬ 
φική απεικόνιση. Το πλάτος της οριζόντιας πλευράς για το 
μετάλλιο της Αρχηγίας και η διάμετρος για τα λοιπά μετάλ¬ 
λια είναι 35 χιλιοστά. 

Αριστερά του μεταλλίου γράφεται με μαύρο χρώμα η 
λέξη «ΕΛΛΗΝΙΚΗ» και δεξιά η λέξη «ΔΗΜΟΚΡΑΤΙΑ». 

5. Στη μέση και κάτω από το μετάλλιο απεικονίζεται το 
έμβλημα της Ελληνικής Αστυνομίας, το οποίο καλύπτει τα 
τρία τέταρτα (3/4) σχεδόν της επιφάνειας του διπλώμα¬ 
τος. Κάτω από το μετάλλιο με μικρά γράμματα γράφονται: 

Στην πρώτη σειρά: 

Με την .από .απόφαση 

(αριθμός) (χρονολογία) 

του Υπουργού Δημόσιας Τάξης. 

Στην δεύτερη σειρά: 

Απονεμήθηκε στον . 

(Βαθμός - Α.Γ.Μ.Σ. - Ονομ/μο - πατρώνυμο) 

Στην τρίτη σειρά: . 

(Τίτλος μεταλλίου διαμνημόνευσης) 

Υπάρχουν άλλες τρεις κενές σειρές, στις οποίες γράφε¬ 
ται η αιτία απονομής του μεταλλίου. 

6. Στο κάτω αριστερό μέρος του διπλώματος αναγράφε¬ 
ται η υπηρεσία του Υπουργείου Δημόσιας Τάξης, με τη 
φροντίδα της οποίας απονέμονται τα μετάλλια και τα δι¬ 
πλώματα των διαμνημονεύσεων. 

Στο κάτω δεξιό μέρος αναγράφεται η ημερομηνία δημο- 
σιεύσεως, οι λέξεις «ΥΠΟΥΡΓΟΣ ΔΗΜΟΣΙΑΣ ΤΑΞΗΣ», 
καθώς και το ονοματεπώνυμο αυτού. 

7. Για όλες τις απονεμόμενες διαμνημονεύσεις ισχύει ο 
ίδιος τύπος διπλώματος με τις εξής διαφορές: 

α. Σε κάθε δίπλωμα απεικονίζεται το ανάλογο μετάλλιο. 

β. Τα διπλώματα των διαμνημονεύσεων Αρχηγίας και 
Αξίας και Τιμής είναι χρώματος καφέ ανοικτού. 


γ. Τα διπλώματα των λοιπών διαμνημονεύσεων είναι 
χρώματος ανοικτού γκρι. 

Άρθρο 5 

Προτάσεις απονομής 

1. Για την απονομή των διαμνημονεύσεων, που καθορί¬ 
ζονται με τις διατάξεις των εδαφίων γ', δ’ και ε' της παρα¬ 
γράφου 1 του άρθρου 1 του παρόντος, υποβάλλονται ιε¬ 
ραρχικά ονομαστικοί πίνακες των Αξιωματικών που πλη¬ 
ρούν τις προϋποθέσεις απονομής στη Διεύθυνση Αστυνο¬ 
μικού Προσωπικού του Υπουργείου Δημόσιας Τάξης, συ- 
νοδευόμενοι από σχετική αιτιολογημένη πρόταση για ένα 
έκαστο των προτεινομένων, που συντάσσεται από τους 
αρμόδιους συντάκτες των εκθέσεων ικανότητας. Επί των 
προτάσεων αυτών, υποχρέωση γνωμάτευσης έχουν όλοι 
οι ιεραρχικά προϊστάμενοι, μέχρι και επιπέδου Διευθυντού 
Διεύθυνσης. Γ ια το προσωπικό των Γ ενικών Αστυνομικών 
Διευθύνσεων, γνωματεύει και ο Γενικός Αστυνομικός 
Διευθυντής. 

2. Οι σχετικές προτάσεις μετά των ονομαστικών πινά¬ 
κων υποβάλλονται: 

α. Τακτικώς το μήνα Νοέμβριο εκάστου έτους. 

β. Εκτάκτως οποτεδήποτε διαταχθεί από τον Αρχηγό 
της Ελληνικής Αστυνομίας. 

γ. Ειδικώς για το έτος 1993, οι προτάσεις για απονομή 
διαμνημονεύσεων θα υποβληθούν εντός τριμήνου από της 
ισχύος του παρόντος προεδρικού διατάγματος. 

3. Προτάσεις για την απονομή διαμνημονεύσεων δεν 
συντάσσονται, έστω και αν πληρούνται οι προϋποθέσεις 
απονομής, εφόσον κατά το χρόνο της σύνταξης οι δικαιού¬ 
μενοι τελούν σε μία από τις καταστάσεις για τις οποίες δεν 
συντάσσονται εκθέσεις ικανότητας, σύμφωνα με τις δια¬ 
τάξεις που ισχύουν κάθε φορά. 

Άρθρο 6 

Απονομή και επίδοση διαμνημονεύσεων 

1. Οι διαμνημονεύσεις που καθορίζονται με τις διατά¬ 
ξεις του παρόντος απονέμονται ως ακολούθως: 

α. Στην Αρχηγό της Ελληνικής Αστυνομίας, με απόφαση 
του Υπουργού Δημόσιας Τάξης. 

β. Στους λοιπούς αξιωματικούς της Ελληνικής Αστυνο¬ 
μίας, με απόφαση του Υπουργού Δημόσιας Τάξης, ύστερα 
από πρόταση του Αρχηγού Ελληνικής Αστυνομίας. 

2. Τα μετάλλια μετά των αντιστοίχων διπλωμάτων των 
διαμνημονεύσεων αποστέλλονται σ’ αυτούς που τιμήθη¬ 
καν υπηρεσιακά και τους επιδίδονται με απόδειξη. 

Άρθρο 7 

Αφαίρεση ή μη απονομή διαμνημονεύσεων 

1. Οι διαμνημονεύσεις που προβλέπονται από το παρόν 
διάταγμα δεν απονέμονται ή αν έχουν απονεμηθεί αφαι- 
ρούνται στις περιπτώσεις που προβλέπονται από τις δια¬ 
τάξεις του άρθρου 1 του Ν.Δ. 343/1969 «Περί βαθμού και 
καταστάσεων εν γένει των Αξιωματικών των Σωμάτων 
Ασφαλείας». 

2. Διαμνημονεύσεις που έχουν απονεμηθεί σ’ αυτούς 
που είναι γραμμένοι στο στέλεχος της Εφεδρίας της Ελ¬ 
ληνικής Αστυνομίας αφαιρούνται σε περίπτωση αμετά- 
κλητης καταδίκης τους για: 

α. Οποιαδήποτε ποινή, για εγκλήματα που ανάγονται 
στην προστασία του πολιτεύματος. 

β. Οποιαδήποτε ποινή, για κακούργημα. 

γ. Αποστέρηση των πολιτικών τους δικαιωμάτων, ορι¬ 
στική ή προσωρινή. 

3. Η αφαίρεση των διαμνημονεύσεων γίνεται με από¬ 
φαση του Υπουργού Δημόσιας Τάξης, που εκδίδεται 
ύστερα από πρόταση του Αρχηγού της Ελληνικής Αστυνο¬ 
μίας. 

Αρθρο 8 

Τύχη διαμνημονεύσεων μετά θάνατο 

1. Οι διαμνημονεύσεις που απονέμονται κατά τις διατά¬ 
ξεις του παρόντος είναι προσωπικές και φέρονται από 
τους τιμηθέντες εφ’ όρου ζωής, με την επιφύλαξη των 
διατάξεων του άρθρου 7 του παρόντος. 

2. Σε περίπτωση θανάτου αυτού που τιμήθηκε, οι δια- 
μνημονεύσεις περιέχονται, ως κειμήλια, σ’ αυτόν που ορί¬ 
ζει η διαθήκη του θανόντος. Αν δεν άφησε διαθήκη, οι δια- 
μνημονεύσεις περιέχονται στους εξ αδιαθέτου κληρονό¬ 
μους του, κατά την ακόλουθη σειρά: 

α. Στο μεγαλύτερο κατά σειρά ηλικίας τέκνο. 

β. Στη χήρα. 

γ. Στον πατέρα ή την μητέρα. 

δ. Στο μεγαλύτερο αδελφό ή αδελφή. 

Αρθρο 9 

Τρόπος που φέρονται οι διαμνημονεύσεις και οι ταινίες 
αυτών 

1. Τα μετάλλια των διαμνημονεύσεων αναρτώνται στα 
χιτώνια των στολών στο αριστερό του στήθους, σύμφωνα 
με την ιεραρχική τάξη του άρθρου 2 παρ. 3 του παρόντος. 

2. Οι τιμηθέντες με μετάλλια διαμνημονεύσεων φέρουν 
στη στολή τους τα διάσημα των μεταλλίων αυτών μετά των 
ταινιών τους μόνο σε επίσημες εκδηλώσεις και κατόπιν 
διαταγής. Στις άλλες περιπτώσεις φέρουν στη στολή τους 
τις αντίστοιχες διεμβολές των μεταλλίων, που τους απο- 
νεμήθηκαν, με τα διακριτικά προσδιορισμού τάξης των με¬ 
ταλλίων. 

3. Στις σμικρογραφίες των μεταλλίων και ταινιών οι δια¬ 
στάσεις των μεταλλίων, των ταινιών αναρτήσεων και της 
τάξεως των μεταλλίων είναι οι μισές από αυτές που καθο¬ 
ρίζονται με το παρόν Προεδρικό Διάταγμα. 

4. Στις περιπτώσεις απονομής διαμνημονεύσεως ανω- 
τέρας Τάξεως, ή κατωτέρας Τάξεως παύει να φέρεται. 

Άρθρο 10 
Τελικές διατάξεις 

1. Οι διαμνημονεύσεις που απονέμονται, σύμφωνα με 
τις διατάξεις του παρόντος, καταχωρούνται στα ατομικά 
βιβλιάρια των Τιμωμένων. 

2. Η απονομή των διαμνημονεύσεων δεν αποτελεί 
προϋπόθεση για προαγωγή στον επόμενο βαθμό, ούτε 
λαμβάνεται υπόψη ως στοιχείο κατά τη διαδικασία επανα- 
κρίσεως. 

Άρθρο 11 

Ρύθμιση λεπτομερειών 

Λεπτομέρειες που ανακύπτουν κατά την εφαρμογή του 
παρόντος ρυθμίζονται με διαταγή του Αρχηγού της Ελλη¬ 
νικής Αστυνομίας. 


Άρθρο 12 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 12 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΓΚΕΛΕΣΤΑ6ΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 142 
Σύσταση θέσης υποδιευθυντή στη Διεύθυνση Κρατικής 

Ασφάλειας του Υπουργείου Δημόσιας Τάξης και καθή¬ 
κοντα αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδάφ. α’ και β’ του Ν. 1481/ 
1984 «Οργανισμός Υπουργείου Δημόσιας Τάξης» (Α' 
152), όπως αντικαταστάθηκε με το άρθρο 1 παρ. 1 του Ν. 
1590/1986 (Α’ 49) και του άρθρου 33 παρ. 6 του ίδιου νό¬ 
μου (1481/1984). 

β. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α’ 51). 

γ. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α’ 137), το οποίο προστέθηκε με 
το άρθρο 27 του Ν. 2081/1992 (Α' 154). 

2. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

3. Την υπ’ αριθ. 157/11.3.1993 γνωμοδότηση του Συμ¬ 
βουλίου της Επικρατείας, ύστερα από πρόταση του 
Υπουργού Δημόσιας Τάξης, αποφασίζουμε: 

Άρθρο 1 

1. Στη Διεύθυνση Κρατικής Ασφάλειας του Υπουργείου 
Δημόσιας Τάξης συνιστάται θέση υποδιευθυντή, στην 
οποία τοποθετείται Ταξίαρχος ή Αστυνομικός Διευθυ¬ 
ντής. 

2. Στο Π.Δ. 141 /1991 (Α’ 58), προστίθεται άρθρο 3α ως 
εξής: 

«Άρθρο 3α. 

Υποδιευθυντής Διεύθυνσης 

Κρατικής Ασφάλειας Υπουργείου 

Ο Υποδιευθυντής της Διεύθυνσης Κρατικής Ασφάλειας 
έχει τα ακόλουθα καθήκοντα: 

α. Είναι άμεσος βοηθός του Διευθυντή και αναπληρώνει 
αυτόν, απόντα ή κωλυόμενο, 

β. Λαμβάνει γνώση της εισερχόμενης αλληλογραφίας 
της Διεύθυνσης και συντονίζει - εποπτεύει τη διεξαγωγή 
της υπηρεσίας των Τμημάτων και Γραφείων της. 

γ. Εγκρίνει τη χορήγηση αδειών στο προσωπικό της 
Διεύθυνσης. 

δ. Υπογράφει τις διαταγές και έγγραφα που αναφέρο- 
νται στο άρθρο 45 παρ. 2 περιπτώσεις γ\ ε\ στ', ζ’ και η' 
του Π.Δ. 75/1987 (Α’ 45) «Αλληλογραφία και συναφή θέ¬ 
ματα του Υπουργείου Δημόσιας Τάξης». 

ε. ΕκτελεΙ κάθε άλλη αποστολή που του αντίθετοι με 
απόφαση ή διαταγή». 

Αρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 12 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΓΚΕΛΕΣΤΑΘΗΣ 
-♦- 

ΠΡΑΞΕΙΣ ΥΠΟΥΡΓΙΚΟΥ ΣΥ ΜΒΟΥΛΙΟΥ 

(5) 

Πράξη 53 της 14 Απριλίου 1993 
Εισφορά της Ελλάδος στο Ευρωπαϊκό Δίκτυο Συνεργα¬ 
σίας για νέες και ανανεώσιμες πηγές ενέργειας στη Γε- 

ωργία στα πλαίσια του Ρ.Α.Ο., για το έτος 1993. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν.Δ. 932/71 «Περί εκουσίων εισφο¬ 
ρών της Ελλάδος σε Διεθνείς Οργανισμούς». 

β. Την αριθ. 337328/31.3.1993 κοινή εισήγηση των 
Υπουργών Εξωτερικών, Εθνικής Οικονομίας και Γεωρ¬ 
γίας, αποφασίζει: 

1. Την καταβολή ποσού χιλίων εκατόν ενενήντα επτά 
(1.197) δολλαρϊων ΗΠΑ, ως εισφορά της Ελλάδος στο Ευ¬ 
ρωπαϊκό Δίκτυο Συνεργασίας για νέες και ανανεώσιμες 
πηγές ενέργειας στη Γεωργία στα πλαίσια του Ρ.Α.Ο., για 
το έτος 1993. 

2. Από τις διατάξεις αυτής της Πράξης προκαλείται δα¬ 
πάνη ύψους χιλίων εκατόν ενενήντα επτά (1.197) δολλα- 
ρίων ΗΠΑ, η οποία θα καλυφθεί από τις πιστώσεις του 
προϋπολογισμού του Υπουργείου Γεωργίας έτους 1993 
(Ε.Φ. 29/110, ΚΑΕ 2761). 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 


Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 

ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

( 6 ) 

Πράξη 54 της 14 Απριλίου 1993 
Παράταση της προθεσμίας που ορίσθηκε με την αριθ. 
126/21.12.1984 Πράξη του Υπουργικού Συμβουλίου, 
για την ολοκλήρωση κατασκευής της ξενοδοχειακής 
μονάδας στο αγρόκτημα Λεβέντη, Κοινότητας Πολυμύ- 
λου Ν. Κοζάνης από τους Νικόλαο και Αικατερίνη θεο- 
δωρίδη. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 13 του Ν. 4377/29 «Περί 
κυρώσεως του από 23.3.29 Ν.Δ. «περί Ελληνικού Οργανι¬ 
σμού Τουρισμού». 

β. Την αριθ. 126/21.12.1984 Πράξη του Υπουργικού 
Συμβουλίου «Παραχώρηση με τίμημα κοινόχρηστης εποι- 
κιστικής έκτασης 7.995 τ.μ. από το αγρόκτημα Λεβέντη 
της Κοινότητας Πολυμύλου Ν. Κοζάνης στους Νικόλαο και 
Αικατερίνη θεοδωρίδη». 

γ. Την αριθ. 417/1991 γνωμοδότηση του Νομικού Συμ¬ 
βουλίου του Κράτους. 

δ. Την από 5.11.1992 νέα γνωμοδότηση της Επιτροπής 
του άρθρου 13 του Ν. 4377/29, σύμφωνα με την οποία η 
τιμή κατά στρέμμα της έκτασης που παραχωρήθηκε στους 
Νικόλαο και Αικατερίνη θεοδωρίδη, στο αγρόκτημα Λεβέ¬ 
ντη της Κοινότητας Πολυμύλου Ν. Κοζάνης, εκτιμάται και 
σήμερα στις 80.000 δραχμές. 

ε. Την αριθ. 147135 π.ε./12.3.1993 εισήγηση του 
Υπουργού Γεωργίας, σχετικά με την παράταση για πέντε 
ακόμη χρόνια, της προθεσμίας που δόθηκε στους Νικόλαο 
και Αικατερίνη θεοδωρίδη κατά την παραχώρηση κοινό¬ 
χρηστης εποικιστικής έκτασης 7.995 τ.μ. του αγροκτήμα¬ 
τος Λεβέντη Κοινότητας Πολυμύλου Ν. Κοζάνης, για την 
ανέγερση ξενοδοχειακής μονάδας 110 κλινών, παιδικής 
χαράς, αθλοπαιδιών και γηπέδου ποδοσφαίρου, το οποίο 
λόγω του υψομέτρου θα εξυπηρετεί τις ανάγκες καλοκαι¬ 
ρινής προπόνησης διεθνών αθλητικών και εθνικών ομά¬ 
δων, αποφασίζει: 

Την παράταση της προθεσμίας που ορίσθηκε με την 
αριθ. 126/21.12.1984 Πράξη του Υπουργικού Συμβου¬ 
λίου, για πέντε (5) ακόμη χρόνια, η οποία αρχίζει από τη 
δημοσίευση αυτής της Πράξης στην Εφημερίδα της Κυ¬ 
βερνήσεως, προκειμένου να ολοκληρωθεί η ανέγερση της 
ξενοδοχειακής μονάδας και των λοιπών εγκαταστάσεων 
από τους Νικόλαο και Αικατερίνη θεοδωρίδη, στην 
έκταση των 7.995 τ.μ. του αγροκτήματος Λεβέντη της 
Κοινότητας Πολυμύλου Ν. Κοζάνης, που έχει παραχωρη- 
θεί με την προαναφερόμενη Πράξη. Αυτή η Πράξη τελεί 
υπό τον όρο της ανάκλησης σε περίπτωση μη ολοκλήρω¬ 
σης του σκοπού για τον οποίο παραχωρείται η έκταση 
μετά τη λήξη της νέας προθεσμίας. 

Κατά τα λοιπά ισχύει η αριθ. 126/21.12.1984 Πράξη 
του Υπουργικού Συμβουλίου (ΕτΚ Α’ 211). 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 

ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

(7) 

Πράξη 57 της 14 Απριλίου 1993 
Έγκριση μίσθωσης κύριας άγονης ακτοπλοϊκής γραμμής 
που συνδέει τη Ρόδο με τον Πειραιά και συγκεκριμένα 
της γραμμής Ρόδου - Μεγίστης - Ρόδου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις των άρθρων 176 και 177 του Ν.Δ. 187/ 
1973 (ΕτΚ Α' 261 /73) «Περί Κώδικος Δημοσίου Ναυτικού 
Δικαίου», όπως ισχύει σήμερα. 

β. Την αριθ. 27/6.3.1991 Πράξη του «Έγκριση μίσθω¬ 
σης κύριων αγόνων ακτοπλοϊκών και αγόνων ταχυδρομι¬ 
κών γραμμών για το χρονικό διάστημα από 1.5.1991 έως 
30.4.1996». 


γ. Την αριθ. 2/23.3.1993 εισήγηση της Γνωμοδοτικής 
Επιτροπής Ακτοπλοϊκών Συγκοινωνιών. 

δ. Την αριθ. 1323/5/93/1.4.1993 εισήγηση του Υπουρ¬ 
γού Εμπορικής Ναυτιλίας, αποφασίζει: 

1. Τη μίσθωση, μετά από δημόσιο μειοδοτικό διαγωνι¬ 
σμό, της προέκτασης μιας εκ των ήδη υπαρχουσών ακτο¬ 
πλοϊκών γραμμών που συνδέουν τη Ρόδο με τον Πειραιά 
για το τμήμα Ρόδο - Μεγίστη και επιστροφή μία φορά την 
εβδομάδα, μέχρι 30.4.1996. 

2. Εξουσιοδοτεί τον Υπουργό Εμπορικής Ναυτιλίας να 
προβεί στις απαραίτητες ενέργειες για τη μίσθωση της 
γραμμής. 

Από τις διατάξεις αυτής της πράξης προκαλείται δα¬ 
πάνη εις βάρος του Κρατικού Προϋπολογισμού, το ύψος 
της οποίας δεν μπορεί να προσδιορισθεί εκ των προτέρων 
επειδή, μετά τη δημοσίευση της Πράξεως, θα επακολου¬ 
θήσει δημόσιος μειοδοτικός διαγωνισμός. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



